Document ID: 32004R2132

PADOMES REGULA (EK) Nr. 2132/2004
(2004. gada 6. decembris),
ar ko atbilstīgi Regulai (EK) Nr. 104/2000 2005. nozvejas gadam nosaka orientējošās cenas un Kopienas ražotāju cenas dažiem zvejniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju (1), un jo īpaši tās 18. panta 3. punktu un 26. panta 1. punktu,
ņemot vērā Komisijas priekšlikumu,
tā kā:
(1)
Regulas (EK) Nr. 104/2000 18. panta 1. punktā un 26. panta 1. punktā paredzēts, ka katram nozvejas gadam ir jānosaka orientējošā cena un Kopienas ražotāju cena, lai noteiktiem zvejniecības produktiem noteiktu cenu līmeni tirgus intervencē.
(2)
Regulas (EK) Nr. 104/2000 18. panta 1. punkts paredz orientējošās cenas noteikšanu katram produktam vai produktu grupai, kas uzskaitīta minētās regulas I un II pielikumā.
(3)
Pamatojoties uz šobrīd pieejamajiem datiem par attiecīgo produktu cenām, kā arī uz kritērijiem, kas paredzēti Regulas (EK) Nr. 104/2000 18. panta 2. punktā, orientējošās cenas būtu jāpalielina, jāsaglabā vai jāsamazina 2005. gada nozvejai atkarībā no zivju sugām.
(4)
Regula (EK) Nr. 104/2000 paredz Kopienas ražotāju cenu noteikšanu katram produktam, kas uzskaitīts minētās regulas III pielikumā. Tomēr ir pietiekami, ka Kopienas ražotāju cenu nosaka tikai vienam no Regulas (EK) Nr. 104/2000 III pielikumā uzskaitītajiem produktiem, jo pārējo produktu cenas var aprēķināt, izmantojot korekcijas koeficientus, kas noteikti Komisijas Regulā (EEK) Nr. 3510/82 (2).
(5)
Pamatojoties uz kritērijiem, kas noteikti Regulas (EK) Nr. 104/2000 18. panta 2. punkta pirmajā un otrajā ievilkumā un 26. panta 1. punktā, būtu lietderīgi pielāgot Kopienas ražotāju cenu 2005. gada nozvejai.
(6)
Ņemot vērā jautājuma steidzamību, būtu jāparedz atkāpe no sešu nedēļu termiņa, kas paredzēts I daļas 3. punktā Protokolā par dalībvalstu parlamentu lomu Eiropas Savienībā, kurš pievienots Līgumam par Eiropas Savienību,
IR PIEŅĒMUSI ŠO REGULU.
1. pants
Nozvejas gadā no 2005. gada 1. janvāra līdz 31. decembrim Regulas (EK) Nr. 104/2000 18. panta 1. punktā paredzētās orientējošās cenas ir tādas, kā norādīts šīs regulas I pielikumā.
2. pants
Nozvejas gadā no 2005. gada 1. janvāra līdz 31. decembrim, Regulas (EK) Nr. 104/2000 26. panta 1. punktā paredzētās Kopienas ražotāju cenas ir tādas, kā norādīts šīs regulas II pielikumā.
3. pants
Šī regula stājas spēkā 2005. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 6. decembrī

Labels: 2
6